Tervetuloa Jerusalem studioon.
Iran kärsii useista päällekkäisistä kriiseistä.
Maan johdon suosio on nyt ennätysalhaalla.
Vaikka maa kärsii koronapandemian vakavista seurauksista, -
sen vallankumousarmeija laukaisi armeijan satelliitin -
uhmaten kansainvälisiä tarkkailijoita. Iran ei huomioi USA:n varoituksia -
lopettaa Yhdysvaltojen merivoimien ahdistelu Persianlahdella -
sekä Hormuzinsalmella.
Miksi Iranin hallinto toimii näin? Onko maiden välinen törmäys väistämätön?
Aiheesta keskustelemassa tänään prikaatinkenraali Jossi Kuperwasser, -
Jerusalemin poliittisen tiedotus- ja tutkimuskeskuksen -
Lähi-idän asioiden projektijohtaja.
Tri Eran Lerman, Jerusalemin ISS-instituutin varajohtaja -
sekä Salem-instituutin luennoitsija.
TV7-analyytikkomme Amir Oren.
Sukelletaan jälleen suoraan aiheeseen.
Mikä tilanne Iranissa on nyt?
Se on laukaissut satelliitin ja käyttäytyy aggressiivisesti -
samalla kun kotimaan asiat ovat karmealla tolalla.
Tilanne on pahempi kuin mitä hallinto antaa ymmärtää -
mm. WHO:lle antamissaan raporteissa.
- Nyt on kulunut kaksi kuukautta siitä kun korona on rantautunut Iraniin -
ja aiheuttanut vakavan kriisin siellä.
Ainakin 15 000 tautiin menehtynyttä, -
niiden tietojen mukaan mitä Israelilla on.
Nyt on puoli vuotta presidentin ja kongressin vaaleihin -
Yhdysvalloissa.
Donald Trump pyrkii vaaleissa uusimaan valintansa -
demokraattiehdokas Joseph Bidenia vastaan.
Biden oli aiemmin Barack Obaman varapresidentti.
Hänellä on täysin erilainen näkökanta Iran-suhteisiin -
kuin Trumpilla.
Uusi käänne johon viittasit -
on sotilassatelliitin laukaisu.
Se tuo maalle tiedusteluhyötyä.
Iran saavuttaa lisää omavaraisuutta ja itsenäisyyttä tiedustelutoimiinsa.
Ei välttämättä heti mutta myöhemmin.
Jos maalla on satelliitin laukaisualusta -
sillä on myös ballistinen ohjus.
Ohjuksen kolmannessa vaiheessa -
sen "matkustaja" voi olla sotakärki -
satelliitin sijaan.
Tämä on asia jonka pitäisi huolestuttaa Iranin naapureita.
Sekä sen vastustajia.
Toinen tärkeä asia on ollut presidentti Trumpin antama varoitus Iranille.
Mikäli vallankumouskaartin merivoimat -
jatkaa USA:n merivoimien 5. laivaston ahdisteluaan -
Persianlahdella ja Hormuzinsalmella, -
määrää Trump Yhdysvaltain laivastoa ampumaan -
viholliskohteet alas ilmasta. - Hänhän puhui upottamisesta.
- Ei vaan alasampumisesta.
Alusten alasampumisesta.
Hänen puheiden lisäksi tiedämme -
olevan suunnitelmia ennusta- mattomien tilanteiden varalle, -
joita USA:n asevoimien komentajat ja yksiköt ovat suunnitelleet.
Ne voivat aloittaa usean asehaaran yhteisoperaation.
Se voi sisältää meri-, ilma-, -
kyber- ja jopa maavoimien osallisuutta.
Nyt on epäonnistuneen operaatio Kotkankynnen 40. vuosipäivä.
Se tunnetaan paremmin nimellä Erämaa 1, joka oli laskualueen nimi, -
ja jossa operaatio epäonnistui.
Iranilaiset eivät luultavasti tule toimimaan Trumpin eduksi, -
kun tämä antaa varoituksiaan.
Ilmassa on jännitteitä, mutta kun lähestymme marraskuun vaaleja, -
Irakin mahdollisuudet koetella Trumpin päättäväisyyttä pienenevät.
- Todellakin, ja he tukevat Trumpin poliittista vastustajaa.
Kenraali Kuperwasser, kysymys teille.
USA on yhdessä muiden maiden kanssa yrittänyt -
taivutella Irania lopettamaan pahantahtoisen toimintansa.
Se on käyttänyt työkalupakkinsa kaikkia työkaluja siihen.
Myös diplomaattisia ja pehmeitä keinoja.
Taloudellisia pakotteita.
Missä vaiheessa Trumpin hallinto -
päättää ottaa käyttöönsä kovat keinot?
Sen mukana tullee järjen käyttö, joka mahdollisesti vakuuttaisi iranilaiset.
- Amerikkalaiset ovat käyttäneet jo kovia keinoja.
Jos herra (Qassem) Suleimanilta voitaisiin kysyä, niin hän todistaisi.
Silloin kun on tarpeen, kovia keinoja käytetään.
USA:n linja on välttää tavanomaista sotaa Iranin kanssa.
He eivät hyötyisi sellaisesta mitään.
USA käyttää sotavoimiaan -
rajoittaakseen iranilaisten pelivaraa -
mahdollisimman vähillä menetyksillä.
Iranille on asetettu kuitenkin selvät rajat.
Sille on tehty selväksi että niiden ylittämisestä maksaa rajun hinnan.
Kenraali Suleimanin tappo oli sellainen opetus.
Nyt USA on antanut varoituksen laivastonsa ahdistelun takia -
Persianlahdella ja Hormuzinsalmella.
Amerikkalaiset eivät tiettävästi ole vielä valinneet -
iskutapojaan muilla alueilla kuten ydinaseohjelman rajojen ylityksessä.
Se on kaikkein oleellisin osa-alue.
Tällä hetkellä USA käyttää maksi- maalista taloudellista paineistusta.
He uskovat sen olevan tehokasta.
Mitä iranilaisten projekteihin tulee -
kuten pitkän kantaman ohjuksiin ja naapureiden ahdisteluun, -
ja kaikki heidän menetelmänsä joita he -
käyttävät hyvin laajalla rintamalla, ne haastavat Yhdysvaltoja.
Juuri nyt Yhdysvallat vastaavat antamalla taloudellista painetta.
Tulevina kuukausina heidän täytyy käyttää -
aikaisempaa enemmän diplomaattista paineistusta.
Se tulee olemaan ongelmallista.
Iraniin kohdistettu asevientikielto -
on päättymässä lokakuussa.
USA:n on varmistettava että kansainvälinen yhteisö -
pitää jatkossakin kiinni asekieltosopimuksesta.
Myös ohjuskysymys täytyy ratkaista.
Heidän täytyy perustaa kansainvälinen liittouma pysäyttämään Iranin projekti.
Se ei ole uhkaksi ainoastaan Israelille mutta myös Euroopalle -
ja Yhdysvalloille.
Tässä asiassa he voivat toivoa yhteistyötä eurooppalaisten kanssa.
Tämä herättää muutaman kysymyksen -
kuten voimankäyttö Suleimania kohtaan, joka oli vastauksena -
Iranin pahantahtoiseen toimintaan.
Sen jälkeen on ollut lähes viikottaisia raketti-iskuja -
Bagdadin vihreälle vyöhykkeelle, -
sekä USA-vetoista liittoumaa vastaan -
eri puolilla Irakia.
Iskut ovat olleet Qataib Hizbollahin -
eli Iranin välikäden suorittamia.
Kuten te herrat Kuperwasser ja Oren mainitsitte, -
Iran pyrkii toiminnallaan Persianlahdella, -
jota Arabianlahdeksikin kutsuttu, -
viestimään amerikkalaisille että USA on alueen aggressiivinen tekijä.
Tähän Iranin hallinto pyrkii.
Tri Lerman.
Satelliitin laukaisu, väline joka on kykenevä kantamaan ydinkärkeä, -
sekä laukaisussa tarvittavan välineistön käyttäminen, -
joka on kielletty YK:n turvallisuus- neuvoston päätöslauselmassa 2231 -
Irakin omien tarkoitusperien käyttöön.
Onko tässä menty liian pitkälle kansainvälisen yhteisön mielestä?
Kansainvälinen yhteisö on vuosien mittaan ilmaissut asennettaan, -
jolla se on katsonut Iranin käyttäytymistä läpi sormien.
Etenkin Euroopassa on toimijoita, jotka yhä kohtelevat -
Irania oikeudenmukaisena toimijana.
Tämä laukaisu selventää vallankumouskaartin roolia -
tässä oletettavasti rauhanomaisessa avaruusohjelmassa.
Ainakin he ovat maailmalle esittäneet sen olevan rauhanomainen.
Mielestäni tämä on osa isompaa kuviota.
Se on saanut jopa Euroopan -
toteamaan että Iran rikkoo kansainvälisiä velvoitteitaan -
ydintoimintasopimuksen suhteen.
Sekä YK:n turvallisuusneuvoston päätöstä ballistisia ohjuksia koskien.
Iranin käyttäytyminen -
saattaa itse asiassa lähentää jälleen amerikkalaisten -
ja eurooppalaisten toimijoiden välejä.
Pitää myös muistaa -
että tämän kaiken takana piilee vaarallinen todellisuus.
Iran ei kamppaile ainoastaan koronan kanssa.
Maan talous on täysin tuhottu.
Se ei johdu ainoastaan pakotteista vaan myös öljytulojen romahduksesta.
Kyse ei ole enää siitä ajaako USA pakotteita.
Iran on valmis maksamaan siitä että siltä hankitaan öljyä.
Olemme nähneet saman Oklahoman varastojen osalta, -
kun öljyn hinta romahti pohjalukemiin asti, -
jopa alle nollarajan.
Iran työnnettiin ulos markkinoilta.
Markkinat ovat Saudi-Arabian ja Venäjän kyllästämät.
Kansainvälinen öljyntuotanto pysyy hitaana lähiajat.
Iran seisoo taloutensa raunioilla.
Tämä saattaa ohjata Iranin neuvottelupöytään, -
tai sitten maa leimahtaa vaarallisella tavalla.
Olemme tulossa tienhaaraan.
Iran tulee joko järkiinsä ja menee jopa polvilleen paineen alla, -
tai sitten maa leimahtaa -
hyvin epätoivoisella tavalla saadakseen kansainvälistä huomiota.
- Vaikuttaa siltä että jälkimmäinen on todennäköisempi vaihtoehto.
Kysyn nyt teiltä herra Oren.
Kuten tri Lerman ilmaisi Iran on runneltu -
sen taloudelliselta kyvyltään.
Taloudellinen tilanne on huonoin sitten v.1979 vallankumouksen.
Iran on pyytänyt IMF:ltä eli kansainväliseltä valuuttarahastolta -
5 miljardia dollaria humanitaariseen avustustyöhön.
Amerikkalaiset tarjoavat maalle suoraan humanitaarista apua.
He eivät anna maalle rahaa, vaan sitä apua mitä he tarvitsevat -
koronan leviämisen estämiseksi ja seurausten hoitamiseksi.
Iranilaiset menevät ja käynnistävät projektin, -
joka ilman maailmanvaltojen apua maksaa jopa puoli miljardia dollaria -
jo pelkästään laukaisualustan osalta.
Puhumattakaan edistyneemmän tiedustelulaitteiston mukanaolosta.
Ne maksaisivat kymmeniä ellei satoja miljoonia dollareita.
Miten Iranin hallinto kykenee edes etenemään tässä projektissa?
Samaan aikaan se jatkaa omaa -
pahantahtoista toimintaansa toisaalla.
Hallinto ja Iranin kansa eroavat toisistaan.
Iranin kansa on kärsinyt -
hallinnon tekojen seurauksista.
Amerikkalaiset näkevät tässä yhden ongelman.
He eivät halua nostaa kansan odotuksia liikaa.
USA ei tähtää Iranin hallinnon vaihtamiseen, -
vaan hallinnon käytöksen muuttamiseen.
USA:lle toki sopisi kansannousu Iranissa -
ja että kansa heittäisi hallinnon pihalle.
Koska hallinnolla on voimaa vallankumouskaartissa -
ja muissa sen työkaluissaan mitä sillä on, -
se kukistaisi kansannousun hyvin julmasti.
Se varoittaa USA:n hallintoa edesauttamasta kapinan syntymää.
Heitä syytettäisiin vastavallankumouksesta, -
se murskattaisiin ja metodit olisivat julmat.
Täytyy analysoida tilanteen välittömät vaikutukset -
lyhyellä ja pitkällä aikavälillä.
Se on oikea tapa analysoida asiat.
Iranilla on käsissään vakava humanitaarinen ja taloudellinen kriisi.
Lyhyt aikaväli kattaa tästä hetkestä USA:n marraskuun vaaleihin.
Jos Donald Trump valitaan uudelleen -
joutuu Iranin johto uudelleenarvioinnin eteen.
Silloin se joutuu toteamaan että USA:n hallinnon linja pysyy entisellään
Silloin se joutuu neuvottelemaan, mihin se ei ole vielä suostunut.
Pitkällä aikavälillä tarkasteltuna: USA on julistanut että 2030-luvulla -
Venäjä ja Kiina ovat maan päävastustajat.
Ei Iran eikä edes Pohjois-Korea.
Jos asia on niin, miksi Venäjä ja Kiina auttaisivat USA:ta Irania vastaan.
Tässä piilee USA:n ennustamattomien tilanteiden suunnitelman heikkous.
Eran mainitsi YK:n.
Venäjä ja Kiina voivat käyttää siellä veto-oikeuttaan -
amerikkalaisten tekemiä päätöksiä vastaan. Trumpille on vaikeaa -
saada yhteisymmärrystä Venäjältä tai Kiinasta.
Verrataan tilannetta vaikkapa pandemiaan.
Sellaisen sattuessa tauti pyritään kitkemään pois -
tai kehittämään rokote -
ajan voittamiseksi ja parannuskeinon löytämiseksi.
Tässä tapauksessa Iranin tauti näyttää olevan ajatollahin islamilainen hallinto
Kysymys kuuluu, missä vaiheessa siirrymme rokotteen kehittämisestä -
tilanteen parannuskeinon löytämiseen?
Kenraali Kuperwasser, näyttää siltä että maailma ei ymmärrä -
Iranin edustamia haasteita.
EU:n ulkoasiainedustaja Josep Borrell -
asetti Federica Mogherinin sijaisekseen -
ja tämä suhtautui hyvin positiivisesti iranilaiseen kollegaan Javad Zarifiin.
Nyt Borrell on ottanut selkeästi kielteisen kannan USA:ta vastaan.
Kansainvälinen yhteisö ei halua selkkausta Iranin kanssa.
Amerikkalaiset ovat tässä omillansa.
He eivät voi luottaa Venäjään, Kiinaan tai EU:hun asiassa.
USA ei kuitenkaan ole riippuvainen turvallisuusneuvoston päätöksistä.
Vaikka USA irtisanoutui Iranin ydinsopimuksesta -
se pystyy silti toimeenpanemaan pakotteiden kiristämisiä.
Sitä eivät mitkään veto-oikeudet pysty pysäyttämään.
Amerikkalaiset eivät kuitenkaan ole innokkaita käyttämään oikeuttaan.
Se saisi heidät näyttämään siltä että he ovat riippuvaisia ydinsopimuksesta.
Tarvittaessa he käyttävät sitä.
Iranilaiset ymmärtävät mitä kuuden kuukauden päästä on odotettavissa.
He odottavat ja katsovat mitä öljyn hinnalle tapahtuu tänä aikana -
ja se heittää varjon maan maksukyvyn ylle.
Se vähä mitä heillä nyt on kutistuu dramaattisesti.
Aikataulu nousee tässä tärkeään rooliin.
Mutta myös USA kärsii koronasta.
Vaikka se pitää painetta yllä iranilaisille -
USA ei halua päätyä sotaan Iranin kanssa.
He haluavat jatkaa maksimaalisen paineen kampanjaansa.
Iranilaisten näkökulmasta katsottuna -
prioriteetit ovat selvät: heidän täytyy pitää hallintonsa vallassa.
Se on tärkein asia.
Silloin heidän täytyy varmistaa ettei kansannousua tapahdu.
He ovat tottuneet taloussaartoon -
ja vallankumouskaarti on voima johon hallinto voi luottaa.
Toinen hyvin tärkeä asia on -
ettei luovuta vaikeuksien keskellä, -
ettei luovu tehtävään liittyvistä hyödyistä.
Iranin hallinnolla on oma tehtävä, missio, menossa -
ja se on islamilaisen vallankumouksen levittäminen.
Siksi se taistelee niin kiihkeästi Irakissa, joka on tehtävän pääkenttä.
Iran näkee nykytilanteen niin että heiltä yritetään viedä Irak.
Iran puolustaa tärkeää hyödykettään tällä tavalla.
Toiseksi heidän täytyy varmistaa -
että Syyria pysyy ulottuvilla.
Israelin puolustusministeri Naftali Bennett sanoi eilen -
että paineistamisen sijaan Israel aikoo toimia -
niin että Iran ajettaisiin Syyriasta pois.
Tulemme näkemään kasvua Israelin toiminnassa Irania vastaan Syyriassa.
Iranilaisten tulee ottaa tämä huomioon.
Jos he luopuvat tehtävistään talou- dellisen paineen alla, se on katastrofi.
Kolmas seikka ei ole niin kiireellinen.
Se on tärkeä muttei kiireellinen.
Se on ydinohjelman toimivaksi saatta- minen kahden muun seikan hyväksi.
- Ballistisen ohjuksen laukaisu on yksi ydinohjelman peruspilareista.
Se on tae ydinasekapasiteetin saavuttamiselle.
Aikamme on lopuillaan. Mikä on kantanne asiaan, tri Lerman?
Voin vain todeta -
että Israelin ja kansainvälisen yhteisön näkökulmasta katsottuna -
olemme etenemässä kohti tuntemattomia vesiä.
Iranin kriisin laajuus -
ja paine minkä alla hallinto toimii... -
Emme tiedä ylimmän johtajan terveydentilaa tällä hetkellä.
Niin kuin kenraali Kuperwasser aikaisemmin totesi, -
onko heillä aikaa odottaa marraskuuhun saakka -
samalla kun paineistus lisääntyy?
Vai ajaudummeko kohti valtavaa alueellista kriisiä?
Olemme nähneet Iranin tekevän uskaliaita ja vaarallisia iskuja -
mm. saudien öljylaitoksia vastaan.
Olemme kuulleet kuinka kenraali Salami on mahtaillut -
kuinka vallankumouskaarti voi haastaa USA:n laivaston.
Ihan kuin he eivät olisi oppineet yhtään mitään vuodesta 1989 -
kun he yrittivät häiritä Persianlahden kuljetuksia, -
joita tehtiin mm. USA:n ja Kuwaitin lipun alla.
Iranilaiset toteuttivat provokaatioita.
Se sai aikaan sen, että Iranin laivasto lakkasi olemasta päivässä.
USA:n laivaston kanssa ei leikitä, se on maailman voimakkain.
Tämä kertoo jotain mielenlaadusta joka vallitsee Iranissa.
Se kulkee jossain vastuuttoman rajamailla.
Astuvatko he reunalle saapuessaan yli vai ottavatko askeleen takaisin?
Emme kykene ennustamaan sitä.
Meidän tulee varautua vakaviin tilanteisiin.
Hyvinkin pian.
Mikäli Iran jatkaa -
ydintoimintasopimuksen karsimista -
saatamme joutua tilanteeseen, jolloin ensi vuonna tai lähitulevaisuudessa -
Israel joutuu miettimään Iranin pysäyttämistä voimakeinoin.
Herra Oren, loppulausuntonne aiheeseen.
Lisään tuohon mitä Eran Lerman sanoi aiemmin USA:n laivastosta.
USA:n laivaston arvovalta on saanut useita iskuja viime aikana.
Lentotukialus Theodore Roosevelt -
kamppailee koronan kourissa, ja kapteeni vapautettiin tehtävistään.
Monet korkeat viranomaiset ovat joutuneet eroamaan viime aikoina.
Laivasto tarvitsee kipeästi kunniansa palauttamista.
Olisi hyvin epäviisasta iranilaisten kannalta -
yrittää iskua sitä vastaan nyt, koska se antaisi vakavan vastaiskun.
Mitä Israeliin tulee: Suleimanin tapon jälkeen -
vallankumouskaartin pyrkimykset suuntautuvat nyt Afganistaniin -
sekä Jemeniin ja Irakiin, -
mutta vähemmän Syyriaan, jolloin se antaa liikkumavaraa Israelille siellä.
- Kaartin komentajahan on kiinnostunut enemmän näistä maista.
Mutta tässä kaikki tältä erää.
Haluan kiittää vieraitamme mukanaolosta.
Sekä analyytikkoamme täällä studiossa.
Kiitos myös katsojillemme. Nähdään ensi kerralla.
Suomennos: Markus Nurmesniemi